मुख्यमंत्री ने कहा कि अलीगढ़ मुस्लिम यूनिवर्सिटी के लिए जमीन की मांग पूर्णिया प्रमंडल में की गई थी, जिसे उपलब्ध कराया गया। पूर्व राष्ट्रपति डॉ. ए. पी. जे. अब्दुल कलाम के नाम पर कृषि महाविद्यालय शुरू किया जा रहा है। पशु विज्ञान विश्वविद्यालय के तहत फिशरीज महाविद्यालय की स्थापना किशनगंज में की जा रही है। उन्होंने कहा कि पूर्णिया मेडिकल सेंटर रहा है और यहां मेडिकल कॉलेज की स्थापना के लिए टेंडर भी हो चुका है। उन्होंने कहा कि न्याय के साथ विकास के प्रति उनकी प्रतिबद्धता है। हर तबके और हर इलाके का विकास हो, इसके लिए उनकी सरकार की योजनाएं सार्वभौमिक होती हैं ताकि विकास का लाभ हर व्यक्ति तक पहुंचे।